b'\n_START_ARTICLE_\nMegatone v Megavate\n_START_PARAGRAPH_\nMegatone v Megavate je ameri\xc5\xa1ko-ruski dogovor o uporabi visokoobogatenega urana iz ruskih jedrskih konic za generiranje elektrike v jedrskih elektrarnah v ZDA. Program je bil uspe\xc5\xa1no zaklju\xc4\x8den decembra 2013._NEWLINE_Zaradi dogovora o zmanj\xc5\xa1evanju arzenala jedrskega oro\xc5\xbeja iz \xc4\x8dasov Hladne vojne je ostala velika zaloga obogatenega urana in plutonija, ki se ga da uporabiti v konvencionalnih jedrskih reaktorjih._NEWLINE_V 20 letnem dolgem programu je Rusija 500 ton visokoobogatenega urana (90% U\xc2\xb2\xc2\xb3\xe2\x81\xb5) pretvorila v 15 000 ton nizkoobogatenega urana (manj kot 5%U\xc2\xb2\xc2\xb3\xe2\x81\xb5 ) za uporabo v jedrski elektrarni. S tem so dosegli dva cilja zmanj\xc5\xa1ali jedrski arzenal in dobili uporabno jedrsko gorivo. 500 ton visokoobogatenega urana je dovolj za pribli\xc5\xbeno 20 000 jedrskih konic. Ta program je sicer zmanj\xc5\xa1al potrebo po rudarjenu ve\xc4\x8d kot 100 000 ton naravnega urana. Trenutno je kapaciteta rudarjenja urana manj\xc5\xa1a kot je potreba, zato so mo\xc5\xbeni problemi v prihodnosti._NEWLINE_Za obogatenje urana na 90% je potrebno veliko energije in sredstev, zato ga ni smotrno spet zni\xc5\xbeati na manj kot 5%. Visokoobogateni uran se uporablja lahko za podmornice, jedrske letalonosilke, in ledolomilce, ter nove tipe oplodnih reaktorjev. Vendar je bila koli\xc4\x8dina velika in Rusija je imela velike gospodarske te\xc5\xbeave v 1990ih._NEWLINE_Obstajajo tudi vi\xc5\xa1ki plutonija, ZDA so se sprva hoteli znebiti kot visokoradioaktiven odpadek. Rusi pa so v njem videlu nov vir energije. Za uporabo plutonija so sicer potrebne modifikacije reaktorja.'